b'\n_START_ARTICLE_\nJens Olaf Jersild\n_START_SECTION_\nGr\xc3\xb8njakke-sagen\n_START_PARAGRAPH_\nI 1985 bragte TV-Avisen et indslag produceret af Jens Olaf Jersild, der skildrede de s\xc3\xa5kaldte "gr\xc3\xb8njakker", der var en gruppe unge, der bl.a. var kendt for at male hagekors p\xc3\xa5 husmure. I indslaget kom de til orde med nogle st\xc3\xa6rkt racistiske udtalelser, bl.a. "en nigger, det er ikke et menneske \xe2\x80\x93 det er et dyr" . Sagen blev undervejs kendt som Gr\xc3\xb8njakkesagen. Jersild, hans chef Lasse Jensen, og de tre gr\xc3\xb8njakker, der medvirkede i indslaget, blev af en seer meldt til politiet for overtr\xc3\xa6delse af straffelovens racismeparagraf. Jersild blev i 1987 id\xc3\xb8mt dagb\xc3\xb8der ved K\xc3\xb8benhavns Byret, hvilket blev stadf\xc3\xa6stet ved \xc3\x98stre Landsret i 1988 og \xc3\xa5ret efter ved H\xc3\xb8jesteret. Jersild indbragte sin sag for Menneskerettighedsdomstolen i Strasbourg, der i 1994 fastslog, at Jersilds ytringsfrihed var blevet kr\xc3\xa6nket, idet han ikke havde til hensigt at udbrede racisme men alene skildrede samfundet som journalist eller "public-watchdog".\n_START_SECTION_\nPriser\n_START_PARAGRAPH_\nI januar 2006 modtog han Det Journalistiske Fellowship p\xc3\xa5 Syddansk Universitet til en v\xc3\xa6rdi af en halv million kroner._NEWLINE_Pengene blev ikke udbetalt kontant, men brugtes fra maj 2006 til februar 2007 til at l\xc3\xb8sk\xc3\xb8be Jens Olaf Jersild fra DR i seks m\xc3\xa5neder. Han var g\xc3\xa6stel\xc3\xa6rer ved journalistuddannelsen i Odense og fik desuden stillet hele Syddansk Universitet og dets kapacitet til r\xc3\xa5dighed til forskning efter eget valg. If\xc3\xb8lge ham selv ville han bruge muligheden til at studere kristendommens indf\xc3\xb8relse i Danmark._NEWLINE_I april 2007 blev resultatet af forskningen fremlagt. "Han [Jersild] foresl\xc3\xa5r ogs\xc3\xa5 Folkekirken nedlagt og erstatte af en anderledes kirke som vil praktisere n\xc3\xa6stek\xc3\xa6rlighed i stedet for bare at hytte sit eget skind som han synes kirken g\xc3\xb8r i dag.'